F : Aman yeḥman akken ad teffeɣ tweddaɛt , neqqar-as taweddaɛt , taɣessalt , tidi-nni merra lmay, as-nexdem tabaṣant n waman ad terkem , as-nernu ṣṣabun uqayeb d iqecran akk imecṭaṭaḥ, ad yerkem deg waman-nni ad yefsi , ad nger imir taḍut-nni , ad t-nger tibandiwin , ad neggar , yiwet,yiwet ad ten-twaxir s treddaxt-nni alama neččur tabaṣant-nni myiḥ , ad t-idnessers ɣer lqaɛa , ad nɛeddi imir ad ten-sired , imir ad neṭṭef azduz , win-a ittedzen yes ibawen, lɛes , wagi yettwaxdam spécialement i taduṭ , ad ten-neddez akk seg waman-nni yeḥman , imir a ten-nesyiy s waman isemmaḍen , ad t-nekkes kkan akken tiwsimin , ur tenfarreq ara , ad t-negger ɣer tcekkert , tin-a i nesyay , ma i tmedda ad tessefsuḍ as-iruḥ uxeyaw amecṭuḥ, ma deg uxxam as-teggareḍ akka ɣer ucadyir neɣ ɣer tbaṣant nniḍen, ad tessefsuḍ ciṭuḥ daxey-nni , t-id-xemseḍ kkan akken ad tegred ɣer tcekkert melmi tfukeḍ ad teǧǧeḍ ad tqiṭṭer alama d azekka-nni , azekka-nni , ad teṭṭfeḍ ageṭṭum lɛayi neɣ asɣer amuqran , ad tnejreḍ bien akken ur tetteṭṭaɛ ara taduṭ-nni , imir ad d –teksed yiwet , yiwet n tbanda , ad tt-tezeggiḍ alama twalaḍ-tt am tassemt i telfyef imir ad tt-tefesred .